Diari Oficial de la Generalitat Valenciana


Sumari del DOGV 4974, del 30-03-2005 (2005/3206)

ORDRE de 16 de març de 2005, de la Conselleria d'Agricultura, Pesca i Alimentació, per la qual es publiquen les línies de subvenció i l'import global màxim que financen, per a l'exercici 2005, les ajudes per a la qualitat agroalimentària contingudes en l'Ordre de 31 d'octubre de 2000 i es modifiquen parcialment les seues bases reguladores.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4974

Data del DOGV
:   30-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3206


Data del document
:   16-03-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * ajuda pública
    * aqüicultura
    * suport econòmic
    * indústria pesquera
    * indústria agroalimentària

ORDRE de 16 de març de 2005, de la Conselleria d'Agricultura, Pesca i Alimentació, per la qual es publiquen les línies de subvenció i l'import global màxim que financen, per a l'exercici 2005, les ajudes per a la qualitat agroalimentària contingudes en l'Ordre de 31 d'octubre de 2000 i es modifiquen parcialment les seues bases reguladores. [2005/M3206]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o línies de subvencions que les financen i l'import global màxim destinat a estes. Estos extrems depenen de la llei anual de pressupostos, en estos moments, la Llei 14/2004, de 29 de desembre, de Pressupostos de la Generalitat Valenciana per a l'exercici 2005, a la vista de la qual s'ha de complir aquella determinació respecte de les ajudes per al foment de la qualitat agroalimentària, les bases reguladores de la qual van ser establides per Ordre de 31 d'octubre de 2000, de la Conselleria d'Agricultura, Pesca i Alimentació.
  
D'acord amb això, a proposta del director de l'Institut Valencià de Qualitat Agroalimentària en l'exercici de les funcions que tinc atribuïdes,
  
ORDENE
  
Article 1
  
1. Les ajudes per a la qualitat agroalimentària, regulades per Ordre de 31 d'octubre de 2000, de la Conselleria d'Agricultura, Pesca i Alimentació (DOGV núm. 3.873, de 8 de novembre), cofinançada per la Unió Europea, es concediran en l'exercici 2005 per un import global màxim de 743.704,48 euros.
  
2. Seran finançades a càrrec del programa 714.60, d'acord amb la Llei 14/2004, de 29 de desembre, de Pressupostos de la Generalitat Valenciana per a l'exercici 2005 i amb fons de les línies següents:
  
Línia T1690000 243.700,00 euros
  
Les actuacions compreses en esta línia seran cofinançades per fons Feoga Orientació fins a un màxim del 60%.
  
Línia T4709000 500.004,48 euros
  
3. Les ajudes es tramitaran d'acord amb la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i amb les seues pròpies bases reguladores, així com per allò que disposa la Llei 38/2003, de 17 de novembre, General de Subvencions.
  
Article 2
  
Es modifica l'apartat 1 de l'article 8 de l'ordre de qualitat agroalimentària i queda redactat com segueix:
  
La proposta de resolució l'efectuarà un òrgan col·legiat presidit pel director de l'Institut Valencià de Qualitat Agroalimentària i composta pel cap del Servici de Promoció de la Qualitat i el cap del Servici de Control de la Qualitat Agroalimentària. Actuarà com a secretari un funcionari de l'Institut Valencià de Qualitat Agraolimentària designat pel director.
  
Les sol·licituds les resoldrà el titular de la Conselleria d'Agricultura, Pesca i Alimentació, a proposta del director de l'Institut Valencià de Qualitat Agroalimentària, en del termini de tres mesos a comptar des de l'endemà de la data de finalització del termini de presentació de sol·licituds.
  
Article 3
  
S'afig un apartat 5 a l'article 7 amb la redacció següent:
  
Quan la despesa subvencionable incloga partides superiors a 12.000 euros procedents d'un mateix proveïdor, l'entitat beneficiària haurà de sol·licitar, respecte a estes partides, com a mínim tres ofertes de diferents proveïdors amb caràcter previ a la prestació del servici.
  
DisposiciÓ final
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 16 de març de 2005
  
El conseller d'Agricultura, Pesca i Alimentació,
  
JUAN G. COTINO FERRER